***Tomb Raider*** er en amerikansk spillefilm regissert av Roar Uthaug og manusforfattet av Geneva Robertson-Dworet. Den er basert på action-eventyrspillet *Tomb Raider* fra 2013. Tittelrollen spilles av Alicia Vikander, mens Walton Goggins, Daniel Wu og Dominic West innehar andre sentrale roller. Filmen produseres av Warner Bros. i samarbeid med Metro-Goldwyn-Mayer og har premiere 16. mars 2018.

Den er den tredje filmen basert på videospillet, og regnes som en reboot av den første filmserien.

Handling
--------

Etter at faren hennes, Lord Richard Croft, forsvant, lever Lara Croft som sykkelbud. Hun blir pågrepet etter en kollisjon med en politi-bil. Richards forretningspartner Ana Miller betaler kausjon for henne, og oppfordrer Lara til å akseptere arven etter faren hennes. Lara tror faren hennes fremdeles er i live. Men Miller advarer Lara om at hvis hun aldri gjør krav på arven sin, kommer familiens eiendom Croft Manor, til å bli solgt. Lara aksepterer motvillig, og får snart tilgang til et hemmelig kammer i farens grav. Der oppdager hun en forhåndsinnspilt video fra Richard som beskriver hans forskning på Himiko, den mytiske dronningen av Yamatai som ble sagt å kunne bestemme over liv og død. Richard advarer Lara om å ødelegge forskningen hans, men hun ignorerer advarslene hans og undersøker videre på egen hånd.

Lara reiser til Hong Kong hvor hun ansetter Lu Ren, kaptein på skipet Endurance, for å seile mot øya Yamatai. Men skipet kantrer i en voldsom storm, og Lara skyller i land på øya hvor hun blir slått bevisstløs. Når hun våkner igjen møter hun Mathias Vogel, lederen for en ekspedisjon for å lokalisere Himikos grav. Ekspedisjonen har blitt finansiert av en mystisk og hemmelighetsfull organisasjon kalt Trinity, som ønsker å utnytte Himikos makt. Mathias tar Lara til fange. Han påstår at han hadde myrdet faren hennes, og avslører at han har til hensikt å bruke Richards forskning for å fortsette ekspedisjonen på egen hånd. Han bruker Lara og Lu som slaver underveis. De to forsøker å stikke av, men bare Lara lykkes.

Lara følger etter en mystisk skikkelse gjennom jungelen, og oppdager at denne figuren faktisk er faren hennes. Han har holdt seg på øya for å hindre Trinity fra å finne Himikos grav. Etter at Lara har overbevist ham om at hun er ekte, og ikke en hallusinasjon av hans egen fantasi, behandler Richard skadene hennes. Til tross for protestene, setter Lara av gårde neste morgen for å stjele Mathias sin satellitt-telefon. Lara tar kontakt med Lu, og han - sammen med de andre slavene - iscenesetter en distraksjon som lar Lara infiltrere Trinity-leiren og få tak i telefonen. I det påfølgende kaoset får Lu tak i et gevær, og skyter ned flere Trinity-medlemmene. Richard tar seg til Himikos grav, men blir tatt til fange av Mathias. De går inn i graven som ikke har blitt sett på over 2 000 år. De lokaliserer snart Himikos sarkofag. Men når en Trinity-soldat forsøker å fjerne liket blir han infisert av et svært smittsomt patogen som forvandler ham til en aggressiv zombie. Lara innser at Himiko var en asymptomatisk bærer av viruset, som hadde valgt å gravlegge seg selv slik at hun ikke skulle smitte noen andre. 

Mathias konkluderer med at Trinity ønsker å lage et biologisk våpen av kroppen hennes. Lara og Richard overmanner de gjenværende soldatene, selv om Mathias kommer seg unna, og Richard blir smittet. Richard vet at det ikke finnes noen kur, og foreslår å ødelegge Himikos grav for å forhindre at sykdommen sprer seg over resten av verden. Lara følger etter Mathias soldater, samtidig som Richard utløser en bombe, dreper seg selv og forsegler hele graven. Lara vender senere tilbake til London, hvor hun utilsiktet oppdager at Trinitys front-selskap, Patna, faktisk er et datterselskap av Croft Holdings. Hun etterforsker dette videre, og mistenker at Ana Miller var en agent for Trinity som hadde manipulert henne til å akseptere arven hennes

Rolleliste
----------

* Lara Croft … Alicia Vikander
* Mathias Vogel … Walton Goggins
* Lu Ren … Daniel Wu
* Alex Ren … Leo Ashizawa
* Conrad Roth … Alexandre Willaume
* Ana Miller … Kristin Scott Thomas
* Richard Croft … Dominic West

Referanser
----------

1. 1 2  «Tomb Raider». Besøkt 4. mars 2018.
2. ↑  ; *Internet Movie Database*; besøksdato: 18. mars 2018; verkets språk: engelsk.
3. ↑  «Tomb Raider». *Svensk Filmdatabas* **(svensk)**. Besøkt 4. mars 2018.
4. 1 2 3 4 5 6  «Tomb Raider (2018)». *Internet Movie Database* **(engelsk)**. Besøkt 26. juni 2023.
5. ↑  ; *Internet Movie Database*; verkets språk: engelsk; besøksdato: 5. mars 2018.
6. 1 2  ; *Internet Movie Database*; besøksdato: 4. mars 2018; verkets språk: engelsk.
7. ↑  .
8. 1 2   Internet Movie Database, www.imdb.com, verkets språk engelsk, besøkt 4. mars 2018[Hentet fra Wikidata]
9. ↑  ; *Box Office Mojo*; besøksdato: 4. februar 2023.
10. ↑  ; *Box Office Mojo*; besøksdato: 21. mars 2019.
11. ↑   Svensk Filmdatabas, «Tomb Raider», verkets språk svensk, besøkt 4. mars 2018[Hentet fra Wikidata]
12. 1 2 3 4 5 6 7 8   Internet Movie Database, «Tomb Raider (2018) - Release info», verkets språk engelsk, besøkt 26. juni 2023[Hentet fra Wikidata]
13. ↑   Terjesztésre kerülő filmalkotások és artfilmek nyilvántartása, nmhh.hu[Hentet fra Wikidata]
14. ↑  «Lurer du på hvordan svenske Alicia Vikander ser ut i rollen som Lara Croft?». *Dagbladet.no* **(norsk)**. 13. februar 2017. Besøkt 14. februar 2017.
15. ↑  Kroll, Justin (7. desember 2016). «‘Tomb Raider’ Reboot Casts Walton Goggins as Villain Opposite Alicia Vikander (EXCLUSIVE)». *Variety* **(engelsk)**. Besøkt 14. februar 2017.
16. ↑  McNary, Dave (7. juli 2016). «Alicia Vikander’s ‘Tomb Raider’ Gets 2018 Release Date». *Variety* **(engelsk)**. Besøkt 14. februar 2017.

Eksterne lenker
---------------

* (en) *Tomb Raider* på Internet Movie Database Rediger på Wikidata

* (no) *Tomb Raider* hos Filmfront Rediger på Wikidata

* (sv) *Tomb Raider* i Svensk Filmdatabas Rediger på Wikidata

* (da) *Tomb Raider* i Danmark Nationale Filminstitut Rediger på Wikidata

* (en) *Tomb Raider* på AllMovie Rediger på Wikidata

* (fr) *Tomb Raider* på Allociné Rediger på Wikidata

* (nl) *Tomb Raider* på MovieMeter Rediger på Wikidata

* (en) *Tomb Raider* på Turner Classic Movies Rediger på Wikidata

* (en) *Tomb Raider* på Rotten Tomatoes Rediger på Wikidata

* (en) *Tomb Raider* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** LCCN **·** BNE **·** BBC Things
 |

Portal: Videospill